recursal/SuperWikiNEXT-32B huggingface dataset:
**Semiotsiid** on märgiliste suhete või märgilise keskkonna pahatahtlik hävitamine, mille tulemusena kaotab kannatanu osa oma identiteedist. Mõiste võttis kasutusele geoloog ja filosoof Ivar Puura. 

Semiotisiid võib olla

1. füüsiliste keskkondade hävitamise või rüüstamise kaasnähe;
2. olukord, kus semiootilised ja kommunikatsioonilised protsessid ise on peamisteks sihtmärkideks.

Füüsilisteks keskkondadeks ja objektideks võivad olla näiteks kujud, religioossed hooned, looduslikud monumendid, hauad, matmispaigad. Semiotsiidiks võib nimetada ähvardamist ära lõhkuda või hävitada kellegi jaoks märgilise tähendusega objekte. 

Semiotsiid on ka terve rahva või inimrühma vastu suunatud ideoloogilise surve, pühadusteotus, millel on seos okupatsiooni ja füüsilise vägivallaga. Samuti saab semiotsiidiks nimetada küüditamist või mingi rühma või grupeeringu kodukeskkonnast väljatõrjumist. 

Juhtumite puhul, mil hävitatavaks on semiootiline või kommunikatiivne protsess, toimub saatjate ja vastuvõtjate hävitamine, kommunikatsioonikanali lukustumine ning kommunikatsioonikoodide kahjustumine. 

Üheks semiotsiidi vormiks on linguatsiid ehk rahvuskeele allasurumine. 

Semiotsiidi tekkimise põhjused saab jagada tahtlikuks ja mittetahtlikuks. Tahtlik semiotsiid vajab planeerimist ja eelnevat teadmist hävitatavast objektist ning selle kultuurilisest väärtusest. Säärane käitumine on eelkõige iseloomulik inimkultuurile. Mittetahtlik semiotsiid tuleneb hävitaja teadmatusest ja ettenägematusest. Enim esineb mittetahtlikku semiotsiidi inimese ja temaga samas keskkonnas elavate teiste liikide vahel. Mittetahtliku semiotsiidi vältimiseks peab hävitaja tõstma oma teadlikkust teiste liikide kohta.

Vaata ka
--------

* keskkonnavastane süütegu
* ökotsiid (kuritegu)

Viited
------

1. 1 2 3  Timo Maran. "Enchantment of the past and semiocide. Remembering Ivar Puura". Originaali arhiivikoopia seisuga 25. jaanuar 2018.
2. 1 2  Ivar Puura. "Loodus meie mälus".

Kirjandus
---------

* Maran, Timo. Enchantment of the past and semiocide. Remembering Ivar Puura. Sign Systems Studies. 2013, 41(1), 146–149.
* Puura, Ivar. Loodus meie mälus. Eesti Loodus 2002, nr 11, lk 24–25.
Semjon Novgorodov
**Semjon Andrejevitš Novgorodov** (jakuudi keeles Семен Андреевич Новгородов; vene keeles Семён Андреевич Новгородов; 13. veebruar (vkj 1. aprill) 1892 Tšuraptša uluss, Jakuudi oblast – 28. veebruar 1924 Leningrad) oli jakuudi keeleteadlane, jakuudi tähestiku loojaid.

Üliõpilasena uuris ta paljusid kirjasüsteeme eesmärgiga luua jakuudi kiri. Tema tähelepanu äratas rahvusvaheline foneetiline tähestik. Ta hakkas propageerima ideed, et jakuudi kiri, mis põhines seni kirillitsal, viidaks üle rahvusvahelisel foneetilisel tähestikul põhinevale tähestikule. 1917. aastal esitas ta enda loodud jakuudi tähestiku, mis 1921. aastal ka ametlikuks tunnistati ja kooliprogrammi kaasati.

Haridus- ja töökäik
-------------------

Pärast reaalkooli lõpetamist Jakutskis 1912. aastal töötas Novgorodov õpetajana Viljuiski neljaklassilises koolis. Kogus jakuudi folkloori ning võttis osa esimese jakuudikeelse kirjandusliku ajakirja Sahha Sangata ("Саха саҥата"; ilmus 1912–1913) loomisest ja avaldas seal oma kirjutisi. 1913. aastal astus ta Keiserlikku Peterburi Ülikooli (1914. aastast Keiserlik Petrogradi Ülikool) orientalistika teaduskonnas. 1913. aastal esines ta ettekandega ülevenemaalisel rahvakooli õpetajate kongressil. Ettekande teemaks oli vähemusrahvuste laste õpetamine emakeeles ja jakuudikeelsete õpikute loomise vajadus. 

Semjon Novgorodovi haud Smolenski kalmistul Peterburis
1916/1917. õppeaastal töötas ta Jakuutias kooliõpetajana. 1917. aasta sügisel jätkas ta õpinguid Petrogradi ülikoolis. 1922. aastal esindas ta koos Maksim Ammossoviga Jakuutiat rahvusasjade rahvakomissariaadis. Ülikooli lõpetas Novgorodov 1923. aastal. 

1923. aastal sügisel arvati ta Petrogradi ülikooli Lääne ja Idamaade kirjanduste ja keelte võrdleva ajaloo teadusuurimisinstituudi teaduriks. Mõni päev enne oma surma võttis ta vastu Irkutski ülikooli pakkumise asuda sinna õppejõuna tööle.

Vastuseis Novgorodovi tähestiku kasutusele
------------------------------------------

1917. aastal esitas Novgorodov enda loodud jakuudi tähestiku, mis 1921. aastal ametlikuks tunnistati ja kooliprogrammi kaasati. Sellisele lahendusele seisis vastu grupp jakuudi kultuuritegelasi Aleksei Kulakovskiga eesotsas, kes kaitses kirillitsa baasil loodud jakuudi kirja.

Mälestuse jäädvustamine
-----------------------

1996. aastal seati Sahhas sisse emakeele päev. Seda tähistatakse Semjon Novgorodovi sünnipäeval 13. veebruaril.

Isiklikku
---------

Ta valdas burjaadi keelt.

Viited
------

1. ↑  Из истории Чурапчинского улуса. gymn.churap.ru
2. 1 2  Новгородов Семён Андреевич. ysia.ru
3. 1 2 3 4  Новгородов Семен Андреевич. sakhalit.com
4. ↑  13 февраля 2017 года - День родного языка и письменности[*alaline kõdulink*]. depvet.sakha.gov.ru

Välislingid
-----------

|  |  |
| --- | --- |
|  | Pildid, videod ja helifailid Commonsis: **Semjon Novgorodov** |
**Zwalm** on hollandikeelne vald Belgias Flandria piirkonnas Ida-Flandria provintsis.

Asulad
------

Schelde jõe kallastel asuva valla halduspiiridesse kuuluvad järgmised asulad:

| # | Nimi | Pindala(km²) | Rahvaarv(01/01/2003) |
| --- | --- | --- | --- |
| 1 | Munkzwalm | 4,99 | 1945 |
| 2 | Beerlegem | 2,25 | 371 |
| 3 | Dikkele | 1,44 | 157 |
| 4 | Hundelgem | 1,82? | 577 |
| 5 | Meilegem |  | 338 |
| 6 | Paulatem | 1,59 | 140 |
| 7 | Roborst | 3.56 | 800 |
| 8 | Rozebeke | 1,84 | 393 |
| 9 | Sint-Blasius-Boekel | 4,17 | 695 |
| 10 | Sint-Denijs-Boekel | 4,76 | 853 |
| 11 | Sint-Maria-Latem | 2,28 | 625 |
| 12 | Nederzwalm-Hermelgem | 2,87? | 790 |

Viited
------

1. ↑  Wettelijke Bevolking per gemeente op 1 januari 2018, vaadatud 9.03.2019.
2. ↑  "Arhiivikoopia". Originaali arhiivikoopia seisuga 16. juuni 2009. Vaadatud 8. septembril 2012.`{{netiviide}}`: CS1 hooldus: arhiivikoopia kasutusel pealkirjana (link)
3. ↑  "Arhiivikoopia" (PDF). Originaali (PDF) arhiivikoopia seisuga 3. veebruar 2014. Vaadatud 8. septembril 2012.`{{netiviide}}`: CS1 hooldus: arhiivikoopia kasutusel pealkirjana (link)

Välislingid
-----------

 Zwalm – pildid, videod ja helifailid Wikimedia Commonsis
* Koduleht (hollandi keeles)

Ida-Flandria provintsi vallad

Aalst | Aalter | Assenede | Berlare | Beveren | Brakel | Buggenhout | De Pinte | Deinze | Denderleeuw | Dendermonde | Destelbergen | Eeklo | Erpe-Mere | Evergem | Gavere | Gent | Geraardsbergen | Haaltert | Hamme | Herzele | Horebeke | Kaprijke | Kluisbergen | Knesselare | Kruibeke | Kruishoutem | Laarne | Lebbeke | Lede | Lierde | Lochristi | Lokeren | Lovendegem | Maarkedal | Maldegem | Melle | Merelbeke | Moerbeke | Nazareth | Nevele | Ninove | Oosterzele | Oudenaarde | Ronse | Sint-Gillis-Waas | Sint-Laureins | Sint-Lievens-Houtem | Sint-Martens-Latem | Sint-Niklaas | Stekene | Temse | Waarschoot | Waasmunster | Wachtebeke | Wetteren | Wichelen | Wortegem-Petegem | Zele | Zelzate | Zingem | Zomergem | Zottegem | Zulte | Zwalm
**Urmas Hein** (sündinud 2. veebruaril 1962 Varbla külanõukogus Pärnu rajoonis) on eesti sõudja, sõudetreener ja sõudekohtunik. 

190 cm, 80 kg. 

Ta lõpetas aastal 1980 Pärnu 1. Keskkooli ja 1985 Tartu Riikliku Ülikooli kehakultuuriteaduskonna.

Sõudmine
--------

Hakkas 1977 käima Tõnis Luki kergejõustikutreenigutel, sõudmistreeninguid alustas 1978 Matti Killingu rühmas, 1980–1986 treenis Jüri Kuruli juhendamisel. 

* 1984 Suurel Moskva regatil roolijaga kahepaadil 2. koht
* 1985 NL-i mv-tel seitsmes.
* Tulnud 5 korda Eesti meistriks:
	+ 1980 roolijaga kahepaadil,
	+ 1982 roolijata neljapaadil,
	+ 2015 roolijata kahepaadil sprindis
	+ 1982 ja 1987 kaheksapaadil.
* Võistelnud 1979–86 15 korral Eesti koondises
* Meistersportlane (1983).
* Edukas veteransportlane

1992–96 Sõudeliidu revisjonikomisjoni esimees.
Olnud aastast 1994 TÜ ja EMÜ vahelise kaheksapaatide võistluse eestvedaja. 
Sõudekohtunik (1993 A-kat litsents). 
Avaldanud artikleid Eesti Sõudjas. 
Tegutsenud a-st 1986 Tartus sõudetreenerina (6. kutsetase, 2006). 
Olnud 2006–16 AS-i DinoCarrier juhataja.

Teosed
------

* Eesti sõudespordi ajalugu (2001, autoreid ja toimetuse liige).

Isiklikku
---------

Tema abikaasa on sõudja ja arst Marju Hein.

Viited
------

1. ↑
2. ↑
Albert Sulg, 1974
**Albert Sulg** (23. veebruar 1919 Tartu – 13. november 1995 Tallinn) oli eesti alpinist.

Ta on alpinistina osalenud kuuetuhandelise mäetipu esmavallutuses ja Eestist lähetatud alpinistide esmatõusus seitsmetuhandelisele tippu.

Ta oli 1985. aastal linastunud dokumentaalfilmi "Tallinna tipp" konsultant.

Haridus- ja töökäik
-------------------

Ta õppis Tartu Poeglaste Gümnaasiumis.

1940. aastal lõpetas ta Eestis sõjakooli. Pärast Eesti okupeerimist NSV Liidu poolt mobiliseeriti ta Punaarmeesse.

Pärast sõda töötas kuni pensionile jäämiseni Tallinna Raadiotranslatsioonivõrgus montöörina.

Alpinism
--------

Albert Sulg 1985. aastal
1956. aastal läbisid 6 eesti matkasportlast Kaukasuses Baksani alpilaagris alpinismi õppeprogrammi ning tõusid 28. juunil Azau-Baši (3695 m) tippu.

1958. aastal vallutasid eestlased Elbruse (5642 m) mäetipu. Teiste seas käis tipus ka Albert Sulg.

1960. aastal võttis ta osa ekspeditsioonist Pamiiris Taga-Alai ahelikus. Selle käigus 30. juulil esmavallutati Hillar Kaalu juhtimisel 6211 meetri kõrgune seni veel vallutamata mäetipp. Tipp nimetati Estonia mäetipuks. Esmatõusjate seas tõusis tippu ka Albert Sulg. See oli eestlaste esimene kõrgtõus.

1962. aastal tõusis ta koos Peeter Varepi ja Hillar Kaaluga Almatõ lähistel Tian Shanis Tšekisti mäetippu marsruudil, mida klassifitseeritakse Vene süsteemi järgi raskuskategooriasse 5A. See oli eesti alpinistide esimene 5A-kategooria marsruudi läbimine.

1965. aastal võttis ta osa Pamiiri ekspeditsioonist Lenini mäetipule (7134 m) ja tõusis koos kaaslastega Heino Paltseri juhtimisel selle tippu. See oli Eestist lähetatud alpinistide esimene tipputõus seitsmetuhandelisele.

Viited
------

1. ↑  Albert Sulg. efis.ee
2. 1 2 3  Eesti Matkaliit. "Eesti matkajate leksikon". Tallinn, 2001. Lk 102
3. ↑  Raamidest väljas. PEETER VAREP. reisiajakiri.gomaailm.ee
4. ↑  Firni ajalugu. firn.ee
5. 1 2 3  Ülevaade Eesti alpinismi ajaloost. jkalpiklubi.ee

Välislingid
-----------

* Albert Sulg teel Tšekisti tippu Pamiiris 1962. aastal. Foto. Rahvusarhiivi Fotode andmebaas
Vesuuvi purskamine, 1826. Maini-äärse Frankfurdi riiklik kunstiinstituut.
**Johan Christian** Claussen **Dahl**, tuntud ka kui **J. C. Dahl** (24. veebruar 1788 Bergen – 14. oktoober 1857 Dresden) oli norra maastikumaalija, romantismi esindaja. 

Johan Christian Dahli on nimetatud Norra maastikumaali isaks. Ta kujundas oma stiili välja iseõppimise teel ja teda on nimetatud isegi eelimpressionistiks.

1803–1809 õppis ta Bergenis sisekujundust. 1812 lahkus ta Kopenhaagenisse, kus õppis kunstiakadeemias. 1818 sai ta Taani printsilt eristipendiumi ja sõitis Dresdenisse, kus peatselt abiellus Emilia von Blockiga. Dresdenisse jäi ta üldiselt surmani, ehkki käis sageli reisidel. 1820–1823 rändas ta Tiroolis ja Itaalias (Napolis). Itaalias ei tundnud ta huvi mitte niivõrd antiiksete vaatamisväärsuste kui looduse vastu. Suvel sõitis ta sageli Norrasse. 1824 sai ta Dresdenis professoriks ja 1836 Dresdeni kunstiakadeemia õppejõuks. 1847 reisis ta Pariisi ja Brüsselisse.

Teda on tugevalt mõjutanud Caspar David Friedrich ja 17. sajandi hollandi maastikumaal. Üldiselt arvatakse ta saksa kunstnike koolkonda. Saksa maastikumaal ei olnud sel ajal kuigi heal tasemel ja Dahl aitas seda arendada. Davidi mõju on näha näiteks maalil Vesuuvist: ka David kujutas Vesuuvi purset nii, et esiplaanil olid inimesed. Hulgal töödel kujutas ta oma kodu aknast või terrassilt avanevat vaadet.

Dahli tööd on panoraamsed. Ta kujutas mägesid, jõgesid, orge, järvi ja jugasid, samuti merekallast, paate ja laevu merel. Tema tööde põhjal on näha tolle aja taluarhitektuuri. Ta oli vastu traditsioonilistele õppemeetoditele ja pidas väga tähtsaks maalimist natuurist.

14. mail 1934 maeti tema säilmed Bergenisse ümber.

Vaata ka
--------

* Norra kunstnike loend

Välislingid
-----------

|  |  |
| --- | --- |
|  | Pildid, videod ja helifailid Commonsis: **Johan Christian Dahl** |
**Johan Haagivang** (ka **Juhan Haagivang**; 5. jaanuar 1878 Palometsa, Võrumaa – 30. oktoober 1942 Sosva vangilaager, Sverdlovski oblast, Venemaa) oli eesti omavalitsustegelane ja poliitik.

Õppis Rõuge kihelkonnakoolis, seejärel oli talupidaja. 1903. aastast vallakohtu liige ja esimees. Aastatel 1913–1915 oli Kasaritsa vallavanem, 1915–1917 osales I maailmasõjas.

Aastatel 1929–1932 oli ta IV Riigikogu liige. 1936. aastast oli ta Võru põllumeeste konvendi esindajana Põllutöökoja liige.

Lisaks oli ta eri aegadel Võru maavolikogu juhataja, Võru ühispanga esimees, Rõuge kirikunõukogu esimees, Isamaaliidu Kasaritsa osakonna esimees, Kaitseliidu Võru linnaümbruskonna malevkonna abipealik ja Kasaritsa Põllumeeste Seltsi auesimees.

1934. aastast oli ta taas Kasaritsa vallavanem. 1937. aastal oli ta Rahvuskogu Teise Koja liige. 1939. aastal määras siseminister ta uue Kasaritsa vallavanemaks. Aastatel 1938–1940 oli ta Riiginõukogu maa, töö ja rahva heaolu komisjoni liige.

Ta arreteeriti NKVD poolt 1941. aasta juunis, erinõupidamise otsusega mõisteti surma, hukati 1942. aastal oktoobris Venemaal Sosva vangilaagris.

Tunnustus
---------

* 1938 Eesti Punase Risti mälestusmärgi II järgu II aste

Viited
------

1. ↑  "Võrumaa seltskonnategelane ja põllumees J. Haagivang. Uus Eesti, 4. jaanuar 1938". Originaali arhiivikoopia seisuga 10. aprill 2018. Vaadatud 14. juulil 2017.
2. ↑  Juhan Haagivang 60-aastane. Postimees, 5. jaanuar 1938
3. ↑  Wallawalitsuste koosseis Lõuna-Eestis. Postimees, 4. märts 1939
4. ↑  "Represseeritute nimekirjad. Okupatsioonide muuseum". Originaali arhiivikoopia seisuga 15. juuli 2017. Vaadatud 14. juulil 2017.
|  |  |
| --- | --- |
|  |  *See artikkel räägib puugraveerijast; fotograafi kohta vaata artiklit Julius Aagaard* |

---

**Johan Peter Aagaard** (3. mai 1818 Odense – 22. mai 1879 Frederiksberg) oli taani puugraveerija ning raamatu- ja kunstikaupmees, maalikunstnik Carl Frederik Aagaardi vend.

Ta läks 1839 kingsepasellina Kopenhaagenisse ning õppis seal osalt Andreas Flinchi käe all puugraveerijaks. Aastatel 1842–1848 esines ta oma puulõigetega Charlottenborgis. 

Aastal 1849 asutas ta koos kompanjoni, puugraveerija Axel Kittendorffiga äriühingu Kittendorff & Aagaard, mille juurde kogunes mitu head puugraveerijat. Ettevõte andis välja populaarteaduslikke tolle aja kohta hästi illustreeritud raamatuid Põhjamaade ajaloost, sealhulgas:

* Wilhelm Holst. *Felttogene 1848, 49, 50*, 1852, Adolf Kittendorffi joonistustega
* Adam Fabricius. *Illustreret Danmarkshistorie for Folket I–II, 1854–1855), Lorenz Frølichi ja Constantin Hanseni joonistustega,ss tegninger*
* Edvard Erslev. *Den danske Stat*, 1855–1857
* Niels Bache. *Danmarks, Norges og Sverigs Historie* I–V, 1867–1876 ("tuhande illustratsiooniga")

Anti välja ka nädalalehti For tre Skilling (1855–1856) ja I Hjemmet (1857–1864) ja kalendrit Illustreret Almanak (1854–1861). 

Aagaard võttis peagi reprodutseerimismeetodina kasutusele puulõike asemel esimesena Taanis Christian Piili leiutatud kemotüüpia ning realiseeris peaaegu kõik selle meetodiga reprodutseeritud illustratsioonid. See võimaldas välja anda Jens Jacob Asmussen Worsaae raamatu "Afbildninger fra Det konglige Museum for Nord. Oldsager i Kjøbenhavn" (1854), mille illustratsioonid valmisid Aagaardil koostöös Magnus Peterseniga.

Firma hakkas ka müüma maali- ja joonistustarbeid. Pärast Kittendorffi surma 1868 juhtis Aagaard firmat üksi. Puulõiked jäid unarusse.

Aagaard maeti kalmistule Frederiksberg Ældre Kirkegård.

Tunnustus
---------

* 1876 Teenetemedal kullas
* 1879 Dannebrogi ordu rüütel

Isiklikku
---------

Ta abiellus 14. augustil 1852 Kuningliku Teatri (Det Konglige Teater) koori liikme Ulrikka Gustafva Rydberg (14. november 1818 või 1819 Kopenhaagen – 5. märts 1898 Århus), Vaxsjost pärit Rootsi vaskseppmeistri ja hulgikaupmehe Carl Asmund Rydbergi (1780–1835) ja Brita Helena Eggertzi (1786–1843) tütrega.

Kirjandus
---------

* Bernhard Olsen. – *Bogvennen*, 1900, lk 43–52.

Välislingid
-----------

* Camillus Nyrop. Aagaard, Johan Peter, Dansk Biografisk Leksikon
* Aagaard, Johan Peter, Salmonsens Konversationsleksikon
* Johan Aagaard, Dansk Biografisk Leksikon
**Keskkonnaministeeriumi Info- ja Tehnokeskus** (lühendatult **ITK**) oli aastatel 1989-2010 tegutsenud valdavalt Eestiga seotud keskkonnateavet koguv, haldav, analüüsiv ja seda üldsusele jagav riigiasutus, mis kuulus Keskkonnaministeeriumi haldusalasse.

Ajalugu
-------

ITK sai alguse 1989. aastal **Looduskasutuse Infokeskusest**. Keskkonnaministeeriumi Info- ja Tehnokeskuse nime kandis aastast 1993.

Struktuur
---------

ITK-s oli hulk eri ülesandega büroosid. Näiteks loodusbüroo tegeles bioloogilise mitmekesisuse ja ökosüsteemide temaatikat puudutavate probleemidega, arendas ja haldas loodusteabe andmevõrku, avaldas biodiversiteedi ülevaateid, osales ja korraldas loodusobjektide kaitset jne. Loodusbüroo andis suure panuse ka Eesti looduse infosüsteemi (EELIS-e) väljaarendamisele.

Tegevuse lõpetamine
-------------------

Keskkonnaministeeriumi Info- ja Tehnokeskuse tegevus lõpetati 1. aprillil 2010, kui Keskkonnaministeeriumi Info- ja Tehnokeskuse ning Metsakaitse- ja Metsauuenduskeskuse liitmise teel loodi Keskkonnateabe Keskus.

Välislingid
-----------

* Keskkonnateabe Keskuse koduleht
* Keskkonnateabe Keskuse põhimäärus
**Woizlawa Feodora**, Mecklenburgi hertsoginna (17. detsember 1918 Rostockis – 3. juuni 2019) oli 1918. aastal Baltimaade hertsogiks valitud Mecklenburgi hertsogi Adolf Friedrichi ja Reußi printsessi Viktoria ainus tütar ja pärija.

Tema ema Viktoria suri 18. detsembril 1918, järgmisel päeval pärast tütre sündi. Alates oma isa surmast 5. augustil 1969 oli Woizlawa Feodora mõeldav kandidaat Balti hertsogiriigi (Eestimaa, Liivimaa ja Kuramaa) troonile.

17. detsembril 2018 sai ta 100-aastaseks.

15. septembril 1939 abiellus Woizlawa Feodora Reußi printsi Heinrich I-ga, kes suri 10. märtsil 1982. Neil on viis poega ja tütar:

* **Feodora**, Reußi printsess (sündinud 5. veebruaril 1942, alates 10. septembrist 1967 Stolberg-Wernigerode krahvinna)
* **Heinrich VIII**, Reußi prints (sündinud 30. augustil 1944)
* **Heinrich IX**, Reußi prints (sündinud 30. juunil 1947)
* **Heinrich X**, Reußi prints (sündinud 28. juulil 1948)
* **Heinrich XIII**, Reußi prints (sündinud 4. detsembril 1951)
* **Heinrich XV**, Reußi prints (sündinud 9. oktoobril 1956)

Viited
------

1. ↑

Välislingid
-----------

* Intervjuu
* Esivanemad
Pjotr Verjovkin
**Pjotr Verjovkin** (vene keeles Пётр Владимирович Верёвкин, *Pjotr Vladimirovitš Verjovkin*; 5. jaanuar 1862 Vilno – 18. veebruar 1946 Itaalia) oli Venemaa riigitegelane. 

Ta oli keiser Nikolai II aegne jäägermeister, tõeline riiginõunik, Hrodna kubermangu rüütelkonna peamees, Kaunase ja Vilniuse kubermangu kuberner ja viimane Eestimaa tsiviilkuberner 6. detsembrist 1915 kuni 19. märtsini 1917.

Alates 1919. aastast elas ta Leedus.

Perekond
--------

Pjotr Verjovkini abikaasa oli Sofia Ellis (vene keeles Софья Александровна Эллис). Tal oli kaks tütart:

* Marija Verjovkina, abielus Kluge (Мария Петровна (Клугэ) Веревкина)
* Anastassija Verjovkina, abielus Istomina (Анастасия Петровна (Истомина) Веревкина)

Viited
------

1. ↑  geni.com
2. ↑  Окружение Николая II
3. ↑  End. Eestimaa kuberneri Verjovkini juubel. Vaba Maa, 26. august 1932, nr. 200, lk. 2.

Kirjandus
---------

* Toompea lossist – kabaree lavale. Esmaspäev, 13. veebruar 1928, nr. 7, lk. 5.

|  |  |  |
| --- | --- | --- |
| Eelnev**Izmail Korostovets** | **Eestimaa tsiviilkuberner**1915–1917 | Järgnev**Venemaa Ajutise Valitsuse Eestimaa kubermangu komissar Jaan Poska** |
**Pjotr Rjabov (**Пётр Владимирович Рябов**)**, tuntud ka kui **Kalaganon Kerjaz** (Калаганонь Керяз, sündinud 6. septembril 1961 Podlesnaja Tavla külas Kotškurovo rajoonis Mordva ANSV-s) on Mordva skulptor-puunikerdaja . 

Sündis talupoja peres. Vene NFSV teenelise kultuuritegelase I. N. Mastini õpilane. Õppis N. P. Ogarjovi nimelises Mordva Riiklikus Ülikoolis filoloogiateaduskonnas, mille lõpetas 1989. Töötas Mordva ANSV kohaliku tööstuse ministeeriumi juures tegutsenud suveniiritöökojas ja juhtis Tavla suveniiride ühistut . Praegu elab Podlesnaja Tavla külas . 

Alates 1999. aastast juhib Rjabov Tavla meistrite liitu "Ermez", 2003. aastast Venemaa kunstnike liidu liige . Ta kuulub ersade ja mokšade piirkondliku liikumise nõukogusse. On osalenud paljudel puuskulptuurinäitustel. 

2006. aastal asutati Pjotr Rjabovi algatusel Podlesnaja Tavla külas muuseum "Etno-kudo", mis kannab rahvamuusikakollektiivi "Toorama" looja, folklorist Vladimir Romaškini nime. Pjotr Rjabov töötab muuseumi direktorina selle avamisest alates. 

6. septembril 2011 toimus Rjabovi eestvõttel III ersa iidse laulu festival "Toorama kutse", mis oli pühendatud Vladimir Romaškini 60. sünniaastapäevale.  .

Viited
------

1. ↑  Тавлинский резчик Петр Рябов раскрыл саранским студентам секреты мастерства Mall:Ref-ru
2. ↑  Калаганонь Керязне 45: Эрзянь меленть чувтосо сон невти /Эрзянское самосознание он показывает... Mall:Ref-ru
3. ↑  Резчик из Подлесной Тавлы планирует украсить улицу Салехарда фигурой эрзянского шамана Mall:Ref-ru
4. ↑  Мастер Калаганонь Керяз открыл душу эрзянского народа выставкой в Саранске (фото) Mall:Ref-ru
5. ↑  Звёзды и знаменитости. Рябов Пётр Владимирович \ Калаганонь Керяз Mall:Ref-ru
Rinnavööga pulsikell
Südamelöökidega kaasnevad elektripingeimpulsid
 GPS-pulsikell Polar RC3
**Pulsikell** ehk **spordikell** on elektroonikaseade, mis lisaks tavalistele kellafunktsioonidele näitab südamelöökide arvu minutis ja registreerib kogutud aja- ja koormusandmeid. Tegeliku pulsisageduse protsent etteantud maksimaalse sageduse suhtes võimaldab hinnata organismi füüsilist koormust ja hoida seda soovitud piires. Seega on pulsikell vajalik peamiselt kestvustreeningul ja kestvusspordialadel koormuse optimeerimiseks ja ülekoormuse vältimiseks.

Tavaline pulsikell koosneb rinnavööst ja randmekellast.

Rinnavöös on pulsiandur, mis saab südamelöökidega seotud elektripinge impulsse rinnale asetatud elektroodide kaudu. Pulsinäidu saamiseks peab rinnavöö elektroodidel olema nahaga hea elektriline kontakt. Üleminekutakistuse vähendamiseks niisutatakse elektroode eelnevalt mõne veetilga või spetsiaalse geeliga. Treeningu käigus aitab kontaktitakistust tõhusalt vähendada elektroodi alla kogunev higi. Odavamad seadmed hakkavadki korralikult tööle alles treeningu käigus.

Anduri väljundsignaali juhtmevabaks edastamiseks on rinnavöös raadiosaatja. Raadioside toimub ülimadalsagedusel 3…8 kHz (VLF, vt Elektromagnetspekter). Mõnes mudelis on kasutusel ka Bluetooth-ühendus. Rinnavöö toitepatarei lülitub automaatselt sisse pulsisignaalide saabumisel. Randmekellas on raadiosignaale detekteeriv vastuvõtja ja ümberlülitatav digitaalne näidik.

Lisaks pulsisagedusele näitab pulsikell mitut liiki ajaandmeid, kulutatud energiat (kilokalorites), annab helisignaali koormuspiiridele lähenemise korral ja muud kasulikku infot efektiivseks kestvustreeninguks. Kelladel võib olla muid lisafunktsioone, nagu sammulugeja, termomeeter ja altimeeter. GPS-kiibiga kellad näitavad ka asukohaandmeid. Niisuguste lisavõimalustega käevõrukujulised nutiseadmed on tuntud aktiivsusmonitoridena. Pulssi mõõdavad need seadmed otse randmelt. Nii pulsikellad kui ka nutivõrud võivad saata kogutud andmeid Bluetooth-ühenduse kaudu nutitelefonisse.

Pulsikellade tuntuimad tootjad on Garmin (USA), Polar (USA) ja Suunto (Soome).

Vaata ka
--------

* Aktiivsusmonitor
* Nutikell

Viited
------

1. ↑  Pulsikell: omadused ja tööpõhimõte

Kirjandus
---------

* Suur test: Üheksa pulsikella treeningu alustamiseks ‒ [digi] 7/2013 (juuli)

Välislingid
-----------

* Pulsikellad
* Pulsuhren
* GPS-Uhren Testportal
**Puna-rusujuur** (*Lithospermum erythrorhizon* Siebold et Zucc) on üks rusujuure (*Lithospermum*) liike, Ida-Aasias tuntud ravim- ja värvitaim. Hiina keeles on see *zǐcǎo* (紫草), korea keeles *jichi* (지치)ja jaapani keeles *murasaki* (ムラサキ; 紫).

Puna-rusujuure juurtest toodetakse kallist värvainet jaapanikeelse nimega *shikon*, mis annab tekstiilikiududele violetse, sinakapoolse purpuriga sarnaneva värvuse. Shikon on tuntud ka nime all *tokio violett*. Värvaine peamine keemiline komponent on naftokinoonide hulka kuuluv orgaaniline ühend šikoniin. Peitsainena kasutatakse tuhaleelist, tulemus võib sõltuda ka vee omadustest.

Vaata ka
--------

* Jaapani traditsioonilised värvid ingliskeelses vikis

Viited
------

1. ↑
2. ↑  "Eve Järvoja. Välismaised värvained. - Renovatum anno 1991" (PDF). Originaali (PDF) arhiivikoopia seisuga 14. detsember 2018. Vaadatud 14. detsembril 2018.
3. ↑
4. ↑

|  |  |
| --- | --- |
|  | Pildid, videod ja helifailid Commonsis: **Puna-rusujuur** |

Välislingid
-----------

Puna-rusujuur U.S. National Plant Germplasm System portaalis GRIN Global
**Prenüülkloriid** ehk **1-kloro-3-metüül-2-buteen** (C5H9Cl) on terava lõhnaga värvitu vedelik. Prenüülkloriidi keemiline valem on 

CH3–С(СН3)=СН–СH2–Cl 

ja ta kuulub allüülsete ühendite klassi. Prenüülkloriidi molekulis on kaks reaktsioonivõimelist tsentrit: C–Cl side ja C=C kaksikside.

Saadakse prenüülkloriid isopreeni gaasilise vesinikkloriidiga hüdrokloorimise produktidest: 

СН2=С(СН3)–СН=СН2 + HCl → CH3–CCl(СН3)-СН=СH2 → 
CH3–С(СН3)=СН–СH2–Cl 

Selle reaktsiooni esmaseks põhiproduktiks on prenüülkloriidi allüülne isomeer **3-kloro-3-metüül-1-buteen**, mis protsessi käigus või seismisel või fraktsioneerimisel kergesti isomeriseerub kuni tasakaalu seguni (toatemperatuuril prenüülkloriidi 90%), seega termodünaamiline kontroll viib stabiilsema primaarse kloriidi moodustumisele. 
Happeline keskkond katalüüsib tasakaalu teket, kusjuures tihti ei ole (olulist) vahet kumba isomeeri edasises sünteesis kasutatakse. Isopreeni hüdrokloriide on kasutatud terpenoidsete produktide sünteesiks telomerisatsiooni meetodil.

Vaakumrektifikatsioonil on saadud eelnimetatud isomeeride eraldamisel põhifraktsioonid järgmiste karakteristikutega:

33–34 ºC/140 mm Hg – 3-kloro-3-metüül-1-buteen 93%; nD20 1,4200; d420 0,887

43–44º C/60 mm Hg – prenüülkloriid 97,6%; nD20 1,4500; d420 0,931

CAS number: 503-60-6.

Vaata ka
--------

* Prenool
* Allüülsed ühendid
* Hüdrohalogeenimine
* Allüülne isomerisatsioon
* Termodünaamiline versus kineetiline kontroll
**Andres Põllusaar** (aastani 1936 **Andreas**, 23. veebruar 1909 Tartu – 9. veebruar 2012 Long Beach, California, USA) oli eesti maastikuarhitekt, aiandusagronoom ja pedagoog.

Elulugu
-------

Andres Põllusaar oli kooliõpetaja poeg. Ta lõpetas 1927 Tartu Tehnikaühisgümnaasiumi, 1935 Tartu Ülikooli põllumajandusteaduskonna agronoomia erialal ja 1939 Berliini Friedrich Wilhelmi Põllumajandusülikooli aiakujunduse osakonna. Praktiseeris 1927–1934 Jõgeva Sordikasvanduses ja Rootsi karjamajandis, töötas 1935–1936 Tartus Willi aiaäris ja Tallinnas Kadrioru pargi aiandis. Oli 1939–1940 Loodushoiu ja Turismi Instituudi iluaiandusbüroo juhataja, 1940–1941 Kadrioru pargi juhataja ning 1940–1941 Jaan Koorti nimelise Riigi Rakenduskunsti Kooli aiandusarhitektuuri õppejõud. 

1941 liitus major Hans Hirvelaane metsavendade pataljoniga. 1942–1944 oli Kehtna Aianduskooli abidirektor ja aianduse osakonna juhataja. 

Põgenes 1944 Saksamaale, töötas Ida-Sudeetides aianduse katsejaamas, oli 1945 (suvel) Pinnebergis Balti Ülikooli põllumajandusteaduskonna ehisaianduse ja maastikuarhitektuurii külalislektor. Läks 1950 USA-sse, töötas Californias puukoolis, 1956–1967 Los Angelese parkide valitsuses ja seejärel erafirmades aiandusarhitektina.

Teadustöö
---------

Üliõpilasena uuris Eesti kultuurmaastikke ja nende kasutamist, hiljem tegeles peamiselt aiandusarhitektuuriga. Oli Eesti Agronoomide Koja liige. Avaldanud ajakirjades Aed ning Loodushoid ja Turism 20 artiklit; kirjutanud ka mälestusi.

Viited
------

1. ↑
2. 1 2 3 4  Eesti teaduse biograafiline leksikon, 3. köide

Teoseid
-------

* Juhiseid kodukaunistamiseks (kaasautor). Tallinn, 1939
* Mälestusi ÜS Liivika 90-ndal aastapäeval. // Liivika album 1999. Tallinn, 1999.

Kirjandus
---------

* AAUT II, 482
* EABL, 107
* Liivika album. Tallinn, 1999, 82–85
* Balti Ülikool Saksamaal 1945–1949, 74, 191, 206, 219, 236, 240
* Ehisaianduse külalislektorina Balti Ülikoolis. // Balti Ülikool Saksamaal, 219–220.

 *Käesolevas artiklis on kasutatud "Eesti teaduse biograafilise leksikoni" materjale.*
**Lembit Kandrov** (24. detsember 1937 Ordžonikidze krai, NSV Liit – 30. märts 2017 Haapsalu) oli eesti poksija.

Poksijana
---------

Poksis aastatel 1952–1967 Pärnu Spartakis (treener Hugo Soasepp) ja Tallinna Spartakis (treener Evald Seepere). Ta osales kokku 133 kohtumisel, millest võitis 121 kohtumist.

Ta oli kergekaalus (kuni 60 kg) aastatel 1954 ja 1955 Eesti NSV noortemeister.

Ta oli Eesti NSV meister kergekaalus (kuni 60 kg) 1956. aastal ning sai Eesti NSV meistrivõistlustel aastatel 1963 ja 1966 III koha.

Hilisem elukäik
---------------

Ta lõpetas Haapsalu Õhtukeskkooli 1979. aastal.

Ta tegutses hiljem ettevõtjana rahvameditsiini ja ravitsemise alal.

Ta kandideeris üksikkandidaadina IX Riigikogu valimistel valimisringkonnas nr 5 (Harju ja Rapla maakond), kuid sai vaid 19 häält ega osutunud valituks.

Liikmesus
---------

* Eesti Roerichi Selts (ka selle esimees)

Isiklikku
---------

Ta oli pärit Kaukaasia eesti asunikest, kuid tema sünnikoht pole täpselt teada.

Viited
------

1. ↑  Kuulutused&teated. Lääne Elu nr 27, 8. märts 2007. Lk 7
2. ↑  IX Riigikogu valimised. Kandidaat nr. 1403
3. ↑  Нина Рачинская. *"Вечно странствующий Рерих"*. Molodjož Estonii, 17. märts 1998. Lk 3. Vene keeles

Kirjandus
---------

* Rein Pajur. "Poksi lugu". Tallinn 2009. Lk 370

Välislingid
-----------

* Lembit Kandrovi sporditulemused
* Haud Haapsalu Metsakalmistul
Tollundi mees Silkeborgi muuseumis

**Tollundi mees** (taani *Tollundmanden*) on 6. mail 1950 Taanis 10 km Silkeborgist lääne pool Bjældskovdalis rabast leitud muumia. Laip oli nii hästi säilinud, et leidjad pidasid seda esialgu kaasaegse mõrva ohvriks, sest mehe kaela ümber oli poomisköis. Nad andsid leiust teada politseile.

Leiukoha geograafilised koordinaadid on 56° 9′ 52″ N, 9° 23′ 34″ E.

Tollundi mees lebas külili, jalad vastu kõhtu tõmmatuna. Tema vanuseks hinnati 30–40 aastat, pikkus oli 161 cm. Eriti hästi oli säilinud nägu.

Radiosüsinikumeetodiga määrati Tollundi mehe eluajaks 400–350 eKr, mis on varane rauaaeg.

On arvatud, et Tollundi mees võis olla kurjategija või rituaalne inimohver. Mehe maosisu analüüs näitas, et ta oli söönud mõni tund enne surma köögiviljast ning odra- ja linaseemnetest putru.

Muumia pea konserveeriti polüetüleenglükoolis, kuid keha lagunes. Tänapäeval on keha silikoonist rekonstrueeritud ning Tollundi mees on vaatajatele välja pandud Silkeborgi muuseumis.

Taani soodest on leitud veelgi muumiaid, näiteks Haraldskæri naine, Ellingi naine ja Grauballe'i mees.

Vaata ka
--------

|  |  |
| --- | --- |
|  | Pildid, videod ja helifailid Commonsis: **Tollundi mees** |

* Sooinimesed
**Varetemägi** (ka **Varetemäe kivikalme, Ehmja kivikalme**) on Eesti muinasaegne kivikalme Lääne maakonna Lääne-Nigula valla Ehmja külas Kalmes.

Muistise kirjeldus
------------------

**Varetemägi** asetseb Ehmja Kuradimäe lähikonnas kõrgemal kohal. Kivikalme on umbes 70 × 50 m suurune ja 1 m kõrgune. Selle lauged nõlvad asuvad paekõrgendiku Ehmja põhjapoolses loodeosas. 1981. aasta sügisel oli kivikalme üles küntud, loodeossa lükati kokku 10 × 15 m suurune ja 2,5 m kõrgune kivi- ja mullahunnik. Seetõttu ei kuulu kivikõrgendik kivikalme osana muinsuskaitse alla. Küll aga on kivikalme asukohal alates 1981. aastast põlluharimine keelatud.

Muistise dateering
------------------

**Varetemäe** kivikalme on dateeritud 6.–12. sajandisse.

Arheoloogilised leiud
---------------------

19. sajandi lõpus on leitud kivikalmest põletamata surnuluid, hobusesuitsed, odaots, kirves, naaste. Need leiud on tänapäevaks kadunud.

Viited
------

1. ↑  J. Jung. Muinasajateadus eestlaste maalt III, Tartu, 1910, lk 218.
2. ↑  F. Leinbock. Martna kihelkonna muinasjäänused, 1923, lk 11 (Käsikiri AI arheoloogiasektori arhiivis).

Välislingid
-----------

* Varetemägi kultuurimälestiste riiklikus registris
**Andres Pulges** (sündinud 5. oktoobril 1958 Tartus) on eesti arstiteadlane.

Elulugu
-------

Andres Pulges on veresoontekirurg; töölise poeg ja Riina Pulgese abikaasa.

Lõpetas 1976. aastal Tartu 1. Keskkooli ja 1982. aastal Tartu Riikliku Ülikooli arstiteaduse alal. Aastatel 1984–1987 oli TRÜ teaduskonnakirurgia kateedri aspirant, meditsiinikandidaat (1989, TRÜ), väitekiri "Хирургическое лечение болезни и синдрома Рейно и синдрома нейроваскулярнoй компрессии". Täiendas end Stockholmis. 

Oli aastatel 1983–1984 Tartu Kliinilise Haigla veresoontekirurgia osakonna kirurg, nooremteadur, 1988–1992 Tartu Ülikooli teaduskonnakirurgia kateedri assistent, 1992–1995 kirurgiakliiniku assistent, 1995–2006 dotsent, 2000–2006 kardiovaskulaar- ja torakaalkirurgia kliiniku juhataja ning sama õppetooli hoidja, aastast 2006 kardioloogiakliiniku vanemteadur, aastast 2005 ka Põhja-Eesti Regionaalhaigla kirurgiakliiniku veresoontekirurgia osakonna vanemarst.

Teadustöö
---------

Uurinud veresoonte haigusi, nende kirurgilist ravi. Üle 70 teadustrükise, 2 monograafiat.

Teoseid
-------

* Inimtoidu loomulikud ja sünteetilised komponendid (kaasautor). Tartu, 1996
* Venous allografts for infrainguinal vascular bypass (kaasautor). // Cardiovasc. Surg. 5 (1997) 1
* Ülevaade ülajäseme ja sõrmede replantatsioonidest Tartu Ülikooli Kliinikumi kardiovaskulaar- ja torakaalkirurgia kliinikus (kaasautor). // EA (2001) 11
* Pulsilaine analüüs – uus mitteinvasiivne meetod endoteeli funktsiooni hindamiseks (kaasautor). // EA (2003) 9
* Is elective abdominal aortic aneurysm repair accompanied by high grade oxydative stress? (kaasautor). // Scand. J. Surg. 92 (2003) 3
* Impact of oxydative stress on arterial elasticity in patients with atherosclerosis (kaasautor). // American J. Hypertention 19 (2006) 9.

Viited
------

1. 1 2 3 4  Eesti teaduse biograafiline leksikon, 3. köide

Kirjandus
---------

* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 136
* Tartu Ülikooli Kliinikumi 200, 179, 185
* Tartu Ülikooli arstiteaduskond 1982–2007. Trt, 2007, 111, 112, 238, 242, 247.
* *Eesti teaduse biograafiline leksikon.* 3. köide: *N–Sap* TTEÜ, avaldatud elektrooniliselt 2013

 *Käesolevas artiklis on kasutatud "Eesti teaduse biograafilise leksikoni" materjale.*
Younès Belhanda Adana Demirspor särgis
**Younès Belhanda** (araabia keeles يونس بلهندة‎; sündinud 25. veebruaril 1990 Avignonis) on Prantsusmaal sündinud Maroko jalgpallur, kes mängib ründava poolkaitsjana Türgi kõrgliiga klubis Adana Demirspor ja Maroko jalgpallikoondises.

Ta alustas klubikarjääri Prantsusmaa klubis Montpellier HSC, mille noorteakadeemiaga liitus ta 2003. aastal. Klubi põhimeeskonnas debüteeris ta Prantsusmaa kõrgliigas 2009. aastal. Kohe esimest hooajast kuulus ta Montpellier' põhikoosseisu. Hooajal 2011–12 lõi ta Prantsusmaa kõrgliigas 12 väravat ja hooajal 2012–13 kümme väravat. Hooajal 2011–12 tuli ta Montpellier'ga Prantsusmaa meistriks. Samal hooajal valiti Belhanda Prantsusmaa kõrgliiga hooaja sümboolsesse koosseisu ja hooaja parimaks noormängijaks. Lisaks valiti tema värav, mille ta lõi 11. aprillil 2012 mängus Marseille Olympique'i vastu, Prantsusmaa kõrgliiga hooaja parimaks väravaks. 2012. aastal pälvis ta parimale Prantsusmaa kõrgliigas mängivale Aafrika mängijale antava Marc-Vivien Foé auhinna.

2013. aasta juulis sõlmis ta lepingu Ukraina kõrgliiga klubiga Kiievi Dinamo. Hooajal 2014–15 tuli ta klubiga Ukraina meistriks.

Hooaja 2015–16 teises pooles mängis ta Kiievi Dinamost laenul Saksamaa kõrgliiga klubis FC Schalke 04 ja hooajal 2016–17 Prantsusmaa kõrgliiga klubis Nice.

2017. aasta juunis siirdus Belhanda İstanbuli Galatasaraysse. Hooaegadel 2017–18 ja 2018–19 tuli ta klubiga Türgi meistriks. 2021. aastal liitus ta Adana Demirsporiga.

2010. aastal mängis Belhanda neli mängu Prantsusmaa kuni 20-aastaste koondises, kuid aasta hiljem debüteeris ta Maroko jalgpallikoondises. Koondisekarjääri esimese värava lõi ta 31. jaanuaril 2012 Aafrika rahvaste karikavõistluste viimases alagrupimängus Nigeri vastu. 9. juunil 2018 lõi ta sõprusmängus värava Eesti vastu. Maroko koondises on ta osalenud veel 2013. aasta Aafrika rahvaste karikavõistlustel, 2018. aasta maailmameistrivõistlustel ja 2019. aasta Aafrika rahvaste karikavõistlustel.

Saavutused
----------

Montpellier
* Ligue 1: 2011–12

Kiievi Dinamo
* Ukraina Premjer-Liga: 2014–15, 2015–16
* Ukraina karikas: 2013–14, 2014–15

Galatasaray
* Süper Lig: 2017–18, 2018–19
* Türkiye Kupası: 2018–19
* Süper Kupa: 2019

| * v
* r
Maroko koondis  –  2018. aasta jalgpalli maailmameistrivõistlused |
| --- |
| 

* 1 Bounou
* 2 Achraf
* 3 Mendyl
* 4 Da Costa
* 5 Benatia (c)
* 6 Saïss
* 7 Ziyech
* 8 El Ahmadi
* 9 El Kaabi
* 10 Belhanda
* 11 Fajr
* 12 Munir
* 13 Boutaïb
* 14 Boussoufa
* 15 Aït Bennasser
* 16 N. Amrabat
* 17 Dirar
* 18 Harit
* 19 En-Nesyri
* 20 Bouhaddouz
* 21 S. Amrabat
* 22 Tagnaouti
* 23 Carcela
* Treener: Renard

 | Maroko |
**Martina Mariea McBride** (neiupõlvenimega **Schiff**; sündinud 29. juulil 1966 Sharonis, Kansase osariigis) on USA kantrilaulja. Ta on tuntud oma soprani hääleliigi ja kantripopi laulude poolest.

1991. aastal sõlmis ta lepingu RCA Recordsiga. Aasta hiljem ilmus tema neotraditsioonilise kantri stiilis debüütsingel "The Time Has Come". Samal aastal ilmus tema samanimeline debüütalbum. Aja jooksul tekkis tal popi ja kantri vaheline stiil, mis sarnaneb Shania Twaini ja Faith Hilli stiiliga. McBride'il on olnud Billboardi kantrisinglite edetabelis paarkümmend hittsinglit, sealhulgasviis esikohasinglit aastatel 1995–2001. 2007. aastal salvestas McBride elektrooniliselt produtseeritud dueti "Blue Christmas" koos Elvis Presleyga; laul ilmus aasta hiljem välja antud Presley kogumikalbumil "Christmas Duets".

McBride'il on ilmunud neliteist stuudioalbumit, üks kontsertalbum ja mitu kogumikalbumit. Seitse tema albumit on saanud plaatinaplaadi staatuse. USA-s on tema plaate müüdud üle 14 miljoni eksemplari. Country Music Association on valinud McBride'i neljal korral (aastatel 1999, 2002, 2003 ja 2004) ja Kantrimuusika Akadeemia kolmel korral (aastatel 2002–2004) aasta naiskantrilauljaks. McBride on esitatud Grammy auhinnale 14 korral, kuid pole kordagi võitnud. Ta on Grand Ole Opry liige.

Stuudioalbumid
--------------


|  |  |
| --- | --- |
| 
* "The Time Has Come" (1992)
* "The Way That I Am" (1993)
* "Wild Angels" (1995)
* "Evolution" (1997)
* "White Christmas" (1998)
* "Emotion" (1999)
* "Martina" (2003)

 | 
* "Timeless" (2005)
* "Waking Up Laughing" (2007)
* "Shine" (2009)
* "Eleven" (2011)
* "Everlasting" (2014)
* "Reckless" (2016)
* "It's the Holiday Season" (2018)

 |

Viited
------

1. ↑  Martina McBride. grammy.com. Vaadatud 25.12.2021

Välislingid
-----------

* Laulja koduleht
**Eilidh Martina Cole** (sündinud 30. märtsil 1959) on briti kriminaalromaanikirjanik, ettevõtja ja telesaadetes esineja.

Cole kasvas üles Inglismaal Essexis iiri päritolu katoliiklastest vanemate lapsena. 

15-aastaselt visati ta kloostrikoolist välja väidetavalt selle eest, et tabati Harold Robbinsi romaani lugemast. 

Abiellus 16-aastaselt, abielu kestis aasta. Esimese lapse sai ta 18-aastaselt. Tema mõlemad vanemad surid, kui Cole oli 20. eluaastate alguses. Enne kirjandusliku edu saavutamist töötas ta madalapalgalistel ametikohtadel (sh koristaja, ettekandja ja supermarketi kaupade väljapanijana). 

Tema läbimurre kirjanikuna saabus 1991. aastal, mil kirjandusagent Darley Anderson müüs tema käsikirja "Dangerous Lady" kirjastamisõigused 150 000 naelsterlingi eest. Raamat ilmus kirjastuses Headline 1992. aastal. Enamikul tema romaanidest on naissoost peategelane või antikangelane.

2021. aastal sai Cole Briti kriminaalkirjanike ühingu Crime Writers' Associationi auhinna Cartier Diamond Dagger.

2021. aasta seisuga on tal ilmunud 26 kriminaalromaani, millest enamik käsitleb elu Londoni allilmas. Suurbritannias on tema teoseid ostetud enam kui 14 miljonit eksemplari.
|  |  |
| --- | --- |
|  |  *See artikkel räägib praegusest vallast, 1939. aastal loodud valla kohta vaata artiklit Martna vald (1939), veel varasema valla kohta vaata artiklit Martna vald (Martna kihelkond).* |

---

**Martna vald** oli kohaliku omavalitsuse üksus Eestis Lääne maakonnas.

Valla territooriumile jäi osa Matsalu rahvuspargist.

Martna valda läbis Risti–Virtsu–Kuivastu–Kuressaare maantee, mis Ristil kohtub Ääsmäe–Haapsalu–Rohuküla maanteega.

Martna vallavanem oli Tiiu Aavik.

Ajalugu
-------

Martna valla omavalitsuslik staatus kinnitati aastal 1992.

2016. aastal sõlmisid Kullamaa, Lääne-Nigula, Martna, Noarootsi ja Nõva vald ühinemislepingu. 2017. aasta Eesti omavalitsuste haldusreformi käigus moodustus nende viie valla ning Nissi valla Rehemäe küla ühinemisel uus omavalitsusüksus – Lääne-Nigula vald.

Valla asulad
------------

Vallas oli 34 küla. Suuremad neist on Martna, Kirna, Kasari ja Rõude.

Täielik nimekiri: Allikotsa, Ehmja, Enivere, Jõesse, Kaare, Kaasiku, Kabeli, Kasari, Keravere, Keskküla, Keskvere, Kesu, Kirna, Kokre, Kuluse, Kurevere, Laiküla, Liivaküla, Martna, Männiku, Niinja, Nõmme, Ohtla, Oonga, Putkaste, Rannajõe, Rõude, Soo-otsa, Suure-Lähtru, Tammiku, Tuka, Uusküla, Vanaküla, Väike-Lähtru.

Vaata ka
--------

* Kiisaoja

Viited
------

1. ↑  Maakatastri statistika, vaadatud 26.03.2020.
2. ↑  Statistikaamet, vaadatud 30.05.2017.
3. ↑  Eesti haldus- ja asustusjaotuse klassifikaator
4. ↑  Siseministeerium: Kohalike omavalitsuste juhid 2014. a. jaanuari seisuga, vaadatud 17. oktoober 2014
5. ↑  Järva maakonna Koeru valla, Lääne maakonna Hanila, Martna ja Risti valla ning Valga maakonna Õru valla omavalitsusliku staatuse kinnitamise kohta (Riigi Teataja, vastu võetud 20.02.1992)
6. ↑  Kullamaa valla, Lääne-Nigula valla, Martna valla, Noarootsi valla ja Nõva valla ühinemisleping www.riigiteataja.ee
|  |  |
| --- | --- |
|  |  *See artikkel on Harju-Jaani kihelkonna mõisast; samanimelise Vigala kihelkonna mõisa kohta vaata Läti mõis (Vigala)* |

---

**Läti mõis** oli Raasiku mõisa abimõis, mis asus Harju-Jaani kihelkonnas Harju-Jaani kirikust 1,5 km lõunas.

Läti mõis põletati 1905. aasta revolutsioonisündmuste käigus ja seda hiljem ei taastatud.

Mõisasüdame koos maa ja tulekahjus alles jäänud mõisatallikompleksi ning aidaga kinkis Eesti Vabariik pärast Vabadussõda selles sõjas osalenud ja ühe jala kaotanud Vabadusristi kavalerile Johannes Püile. Säilinud on mõisarehe kivivundamendi fragmendid, mõned mõisapargi põlispuud. Eesti riik ehitas Johannes Püile vana mõisamaja parki uue maja, selles elab praegu tema pojapoeg Raivo Püi.


Harju-Jaani kihelkond

**Kirik**: Harju-Jaani  

**Mõisad**: Anija mõis | Aruküla mõis | Haljava mõis | Kambi mõis | Kaserahu mõis | Kaunissaare mõis | Kehra mõis | Kiviloo mõis | Läti mõis | Paasiku mõis | Peningi mõis | Perila mõis | Raasiku mõis | Rätla mõis | Võhmuta mõis
**Läti mäetipp** (vene keeles Пик Латвия, läti keeles *Latvijas smaile*) on mägi Pamiiris Taga-Alai mäeahelikus.

Algselt kandis mägi ametlikult teist nime: **Nõukogude Läti mäetipp** (vene keeles Пик Советская Латвия). 2009. aasta veebruaris Tadžikistani presidendi Emomalii Rahmoni Läti-visiidi eel ilmus Tadžikistani valitsuse määrus Nõukogude Läti mäetipu ümbernimetamise kohta Läti mäetipuks.

Mägi asub Tadžikistani ja Kõrgõzstani piiril. Halduslikult jääb ta Mägi-Badahšani (Tadžikistan) ja Oši oblastisse (Kõrgõzstan).

Mäe kõrgus on **6218 m**.

Ta asub Estonia mäetipu naabruses. Neid eraldab Nõukogude Läti kurusadul. Läti mäetipp kujutab endast suurt lääne suunas laugjat lumekuplit, mille juurest kulgeb lai lumehari Estonia mäetipu suunas, kagu suunas kulgeb sama lai lumehari Kõzõlagõni mäetipu suunas.

Alpinism
--------

1960. aasta suvel korraldasid lätlased Pamiiri ekspeditsiooni Taga-Alai ahelikku, et tõusta seni nimeta olnud ja kellegi poolt käimata üle 6000 meetri kõrgusse mäetippu. Oktjabski liustikult startinud tipputõusu lõuna poolt juhtis Egberts Imants (sündinud 1927). Esmavallutatud mäetipu registreerimisel kanti 6218 m kõrgune tipp registrisse ja hiljem kaartidele kui Nõukogude Läti mäetipp.

Tipu vallutus oli ühtlasi lätlaste kõrgalpinismi avalöök – esimene lätlaste ekspeditsioon, milles täideti kavandatud kõrgtõusu sooritus.

### Hilisemad tipputõusud

1979. aastal tõusid tippu Korženevskaja liustikult tõusu alustanud grupp mägimatkajaid Venemaalt.

#### 45 aastat pärast esmavallutust

Möödus 45 aastat, enne kui Lätist lähetati uus ekspeditsioon Läti mäetippu. 2005. aasta juuli teisel poolel lähenesid mäele põhja poolt Korženevskaja liustiku kaudu ja tõusid 1. augustil tippu uuel marsruudil alpiklubist Traverss Valdis Puriņš, Oleg Siļins, Viesturs Silenieks ja Andrei Kozakov ning paigaldasid tipus tipuplaadi kirjega "Latvija" (vaata fotol).

9. augustil 2005 kohtus Riias Pamiirist naasnud ekspeditsiooni liikmetega Läti president Vaira Vīķe-Freiberga.

Vaata ka
--------

* Estonia mäetipp
* Leedu mäetipp

Viited
------

1. 1 2  Шеститысячники Заалайского хребта. risk.ee
2. 1 2 3  By Tajik government’s order the Soviet Latvia Peak renamed the Peak of Latvia. 3.02.2009. news.tj
3. 1 2  Пик Советская Латвия переименовали в просто Латвию. pribalt.info
4. 1 2 3 4 5  Про Латвию. mountain.ru

Välislingid
-----------

* Foto, kus on tähistatud lisaks Läti mäetipule ka Lenini tipp. mountain.ru
* Vaade Läti mäetipule Korženevskaja liustikult. mountain.ru
* Vaade mäeharjalt Läti mäetipu tipuosale. mountain.ru
* Esmavallutajate tõusu juht Egberts Imants. Foto. alpinizmo.vikis.lt
* Kā virsotne "Padomju Latvija" kļūva par "Latviju". silenieks.lv
* Latvijas alpīnisti dodas uz Pamiru pārdēvēt Padomju Latvijas smaili. zalajosta.lv
**Priiuse põlistumise päev** oli tähtpäev 27. märtsil 2013, mil tähistati tõsiasja, et sel päeval oli iseseisvusaeg alates Eesti Vabariigi taastamisest 20. augustil 1991 kestnud kauem kui esimene iseseisvusaeg aastatel 1918–1940.

24. veebruarist 1918 kuni 17. juunini 1940, mil Eesti okupeerisid Nõukogude Liidu relvajõud, oldi iseseisvad 7890 päeva. Kusjuures nende päevade hulka ei arvata aega Eesti okupeerimisest Saksamaa Keisririigi poolt 25. veebruarist 1918 kuni 11. novembrini, mil viimane kapituleerus ja Eesti Ajutine Valitsus alustas taas tegevust.

Priiuse põlistumise päeva tähistamise algatasid Eesti Muinsuskaitse Selts ja ajakirja Akadeemia peatoimetaja Toomas Kiho.

Vaata ka
--------

* Taasiseseisvumispäev

Viited
------

1. 1 2 3  Eesti tähistab «priiuse põlistumist», Postimees, 19. veebruar 2013.
2. ↑  Priiuse põlistamise päeval saab teine iseseisvusaeg eelmisest pikemaks, Eesti Päevaleht, 5. märts 2013.

Välislingid
-----------

* Vaata, kuidas tähistatakse tänast priiuse põlistumise päeva! Postimees, 27. märts 2013.
Moodsad poolraamidega prillid
**Prillid** on klaasist või plastikust läätsedest ja prilliraamidest koosnev optiline seadeldis, mida hoitakse silmade ees, et korrigeerida nägemist, võimaldada näha lisainformatsiooni või kaitsta silmi.

Esimesed kantavad prillid leiutas Salvino D’Armate Itaalias aastal 1284.

Kaitseprillid kaitsevad silmi lendava prahi, liigse valguse või muu kiirguse eest. Päikeseprillid võimaldavad heledas päikesevalguses paremini näha ja võivad kaitsta silmi ultraviolettkiirguse eest. Erifunktsiooniga prillid võivad olla veel mingi informatsiooni nägemiseks (näiteks stereoskoopia). Prille võidakse kanda ka lihtsalt esteetilistel või moest mõjutatud eesmärkidel.
Prilliraamide materjalidena kasutatakse metalle, plaste, luud, puitu. Prille hoitakse prillitoosis ja puhastatakse vedelike ja lappidega. Prillide osad on prilliraamid, mis on hingede ja kruvidega ühendatud prillisangadega, mis on tagumisest otsast kõverad, et püsiksid kõrvade taga. Raamide küljes on läätsed ehk prilliklaasid. Raamid toetatakse ninale patjade abil, mis saavad loksu tõttu sääduda ninaseljaga.

Keevitusprille
--------------

Vaata ka
--------

 ohutusprillid 
* Kontaktläätsed
* Laskmisprillid
* Liitreaalsusega prillid
* Lornjett
* Mask
* Monokkel
* Näpitsprillid
* Päikeseprillid
* Suusaprillid
* Ujumisprillid

Viited
------

1. ↑  M. Bellis. "The History of Eye Glasses or Spectacles". *About.com:Inventors*. Vaadatud 1. september 2007.[*alaline kõdulink*]

 

|  |  |
| --- | --- |
|  | Pildid, videod ja helifailid Commonsis: **Prillid** |

|  |  |
| --- | --- |
|  | Tsitaadid Vikitsitaatides: **Prillid** |